Ekonomiese stelsels – Econ Blog
Daar is 'n baie hulpbronne oor ekonomiese stelsels beskikbaar op die internet. Google gerus enige van jou trefwoorde en jy gaan bladsye se inligting kry. As jy 'n spesifieke vraagstuk het, stuur gerus 'n "op aanvraag" epos vir die Ekonomie blog.
Andersins, as jy meer wil leer van sentraal beplande stelsel, spesifiek die Sowjet ekonomie van die 1950s en 1960s is Francis Spufford se boek Red Plenty die een om te lees. Dit is nie 'n geskiedenis boek nie. Dit is geskryf as 'n storie. Maar deur die karakters te volg leer jy ook hoe die USSR se sentraal beplande ekonomie gewerk het. Die boek het ook 'n blog, met meer inligting oor die plekke en van die ware mense agter die storie, die mees interessante foto's en selfs grappies uit die Sowjet era.
Ander skakels na inhoud wat my oog gevang het sluit in:
Lenin (Vladimir Ilyich Ulyanov), nie John Lennon nie!
In 2012 skryf The Economist oor die opkoms van sogenaamde "State Capitalism". Die owerheid en openbare ondernemings speel dan 'n leidende rol in ekonomiese groei en ontwikkeling – soos in Singapoer of in Sjina.
Teen 2014 skryf hulle oor die probleme en oneffektiwiteit van daardie openbare ondernemings en praat weer van Privatisering 3.0.
In Suid-Afrika word daar gereëld gepraat van die "Developmental State". Op die ECON3x3 blog verduidelik Prof Philippe Burger dat dit nie 'n model is wat ons kan gebruik om werkloosheid, ongelykheid en armoede in Suid-Afrika aan te spreek nie.